
Instituția Arhitectului - Șef
Nr. 12362 din 16.11.2022
RAPORT DE SPECIALITATE
la proiectul de hotărâre  privind  depunerea proiectului  “Reducerea riscului de infecții nosocomiale in cadrul Spitalului Municipal "Dr. Pop Mircea" Marghita” si a cheltuielilor legate de proiect 
Având în vederea faptul că Primăria Municipiului Marghita dorește  demararea proiectului “Reducerea riscului de infecții nosocomiale in cadrul Spitalului Municipal "Dr. Pop Mircea" Marghita”, prin crearea unui cadru potrivit strategic și operațional pentru planificarea și reorganizarea serviciilor de sănătate,  propus spre finanţare în cadrul Planului Naţional de Redresare şi Rezilienţă, Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: 2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale,
Luând act de: 
· Ghidul beneficiarului pentru Planul Naţional de Redresare şi Rezilienţă, în cadrul 
apelurilor de proiecte – COD APEL: MS-0024, Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale precum și faptul că Spitalul Municipal “Dr.Pop Mircea” Marghita este cea mai importanța unitate spitaliceasca din nordul județului Bihor și are un rol esenţial în gestionarea sănătății populației din această zonă,
· Termenele conform Ghidului beneficiarului pentru Planul Naţional de Redresare şi 
Rezilienţă, în cadrul apelurilor de proiecte – COD APEL: MS-0024, Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale, data lansării apelului: 30 septembrie 2022 şi data închiderii apelului: 15 martie 2023, ora 16:00.
· Anexele la cerere de finanţare aplicabile prezentului apel conform Ghidului 
beneficiarului pentru Planul Naţional de Redresare şi Rezilienţă, în cadrul apelurilor de proiecte – COD APEL: MS-0024, Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale ,
· ORDONANȚĂ DE URGENȚĂ nr. 124 din 13 decembrie 2021 privind stabilirea
cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

· Acordul de finanțare Nr. 26588/ 08.03.2022 dintre Ministerul investițiilor și Proiectelor 
Europene și Ministerul Sănătății privind implementarea reformelor și/sau investițiilor finanțate prin Planul național de redresare și reziliență;

· Cadrul legislativ precum Legea 3/2021 privind prevenirea, diagnosticul și tratamentul 
infecțiilor asociate asistenței medicale, consideră drept unele dintre măsurile principale ”organizarea în unitățile medicale de spitalizare continuă a unor structuri funcționale de boli infecțioase pentru izolarea/gruparea și tratarea pacienților cu IAAM determinate de microorganisme MDR și cu infecții cu Clostridium difficile”, precum și ”definirea și dezvoltarea laboratoarelor de referință și a celor cu capacitate de investigații și analize microbiologice specializate”.
            Procentul de nevoi medicale nesatisfăcute se menține crescut în România. Există, de asemenea, diferențe privind accesul la servicii medicale în funcție de regiune, etnie, vârstă sau nivelul de venituri. Astfel, persoanele care locuiesc în mediul rural sau urbanul mic, cele din comunități marginalizate și cele cu nivel socio-economic scăzut au acces redus la îngrijire medicală. (State of Health 2019 - OECD). În plus, există un nivel redus de integrare între diferitele forme de asistență medicală, iar personalul medical este inegal distribuit între diferite zone ale țării și, respectiv, între mediul rural și cel urban.

Finanțarea organizării unor structuri funcționale de boli infecțioase în cadrul spitalelor din România va corecta un dezechilibru sistemic specific țării noastre în ceea ce privește distribuția paturilor dedicate pacienților septici în unitățile pluridisciplinare, actualmente preponderent disponibile în spitale monospecialitate și ne va aduce mai aproape de modelul funcțional din majoritatea țărilor UE.

În măsura în care aceste structuri vor fi dotate la nivelul standardelor internaționale în ceea ce privește asigurarea izolării pacienților (saloane cu un singur pat), a precauțiilor suplimentare de contact (accesul la echipament personal de protecție, produse medicale pentru asigurarea asepsiei, educația continuă a personalului în privința igienei), a precauțiilor suplimentare pentru transmiterea respiratorie sau prin aerosoli (echipament special de protecție, camere/saloane cu presiune negativă), aceste investiții vor conduce, pe termen lung, la consolidarea sistemului de sănătate din România și la reducerea impactului major pe care circulația germenilor multi rezistenți la antibiotice îl are, nu doar la nivel național.

În același context, îmbunătățirea capacității și capabilității laboratoarelor de microbiologie, prin dotarea cu analizoare automate sau semi-automate de identificare a micro-organismelor și de efectuare a antibiogramelor, însoțită de implementarea extinsă și uniformă a standardelor europene de interpretare (EUCAST), vor reduce din vulnerabilitățile sistemului de sănătate din România, prin creșterea calității rezultatelor obținute și vor contribui la integrarea rezultatelor monitorizărilor și a studiilor de cercetare la nivel european.
Activităţile eligibile ale proiectului prin ghidul mai sus menționat, se pot încadra în următoarele acţiuni: A: reabilitarea/modernizarea/extinderea infrastructurii existente în vederea organizării în unitățile medicale de spitalizare continuă a unor structuri funcționale de boli infecțioase pentru izolarea/gruparea și tratarea pacienților cu IAAM determinate de microorganisme MDR și cu infecții cu Clostridium difficile;

B: dezvoltarea laboratoarelor de referință și a celor cu capacitate de investigații și analize de microbiologie specializate;

C: achiziționarea de echipamente destinate reducerii infecțiilor nosocomiale.

Valoarea maximă eligibilă a proiectului de 4.167.586,15 lei fără TVA echivalent 844.632,59 euro fără TVA.
Valoare totală a bugetului proiectului: 4.167.586,15 lei fără TVA, din care:
· Contribuţie proprie: 0,00 lei
· Finanțare nerambursabilă:   4.167.586,15 lei fără TVA
Valoarea eligibilă și nerambursabilă este în proporţie de 100% din valoarea totală a bugetului proiectului.
Luând în considerare
- referatul de aprobare al Primarului Municipiului Marghita înregistrat cu nr. 12333/ 15.11.2022
- prevederile Ghidul beneficiarului pentru Planul Naţional de Redresare şi 

Rezilienţă, în cadrul apelurilor de proiecte – COD APEL: MS-0024, Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: I2. Dezvoltarea infrastructurii spitalicești publice, Investiția specifică: I2.4. Echipamente și materiale destinate reducerii riscului de infecții nosocomiale.
Se aprobă: 

Valoarea maximă eligibilă a proiectului de 4.167.586,15 lei fără TVA
Valoare totală a bugetului proiectului: 4.167.586,15 lei fără TVA, din care:

· Contribuţie proprie: 0,00 lei

· Finanțare nerambursabilă:  4.167.586,15 lei fără TVA
Valoarea eligibilă și nerambursabilă este în proporţie de 100% din valoarea totală a bugetului proiectului.

